Der har været fremgang for de gule Renault-racere i de seneste løb. Nu skærper holdets ledelse kravene til sæsonens sidste tre løb.

Her vil man gerne se præstationer fra kørerne Kevin Magnussen og Jolyon Palmer, som ikke er vist tidligere på sæsonen.

»Der er ingen grund til ikke at forvente de samme præstationer, som vi har set i de seneste fire-fem løb. Vi vil gerne have begge racere i Q2, og vi kunne godt tænke os at gøre et forsøg på at komme i Q3 inden sæsonens udgang,« siger Renaults motorchef Remi Taffin.

To tilbage De resterende løb i denne sæson: 13. november: Brasilien 27. november: Abu Dhabi

Ingen Renault-kørere er kommet i Q3, tredje runde af kvalifikationen, i denne sæson. Hverken Jolyon Palmer eller Kevin Magnussen har på samme tid været i Q2 i denne sæson.

Hos teamchef Fred Vasseur er der også store forventninger til weekendens kommende grandprix i Mexico.

»Det er som altid et mål at få point. Mexicos Grand Prix er en imponerende begivenhed, så vil gerne se imponerende præstationer fra alle involverede,« siger Fred Vasseur, der ønsker ’hurtige og stabile præstationer’ Kevin Magnussen og Jolyon Palmer i både kvalifikation og løb.

Du kan selvfølgelig følge løjerne fra Mexico live her på BT.dk, når træning, kvalifikation og løb køres i Mexico fredag, lørdag og søndag.